Turen ud til Vestmannabjørgini foregår i en åben færøsk båd af den traditionelle type, der nedstammer fra vikingeskibene. M/B Frígerð er en meget sødygtig båd på 32 fod med 130 HK maskine og er desuden udstyret med radar, GPS med videoplotter, autopilot, ekkolod, VHF og mobiltelefon samt 6 fuldautomatiske fiskehjul (snellur). Derudover er stabilisatorer installeret så den er mere venlig mod dem der har tendens til søsyge. M/B Frígerð er godkendt af Statens Skibstilsyn til 23 passagerer. Turen varer ca. 2 timer og 15 min. Båden sejler tæt langs kysten mellem skær og lodrette klipper og ind i grotterne. Den helt utrolige følelse af at være i pagt med storslået og uberørt natur er en oplevelse for livet. Inde i den store grotte er der fin akustik. Da Sissel Kirkjubø var på Færøerne blev båden M/B Frígerð benyttet til filmoptagelse af Vestmannabjørgini og Sissel Kirkjubø benyttede den store grotte som udendørs koncertsal. Du er også velkommen til at synge eller at tage dit instrument med.